Mr hänn aber anderi Sache gseh, wie z.B. d Cathedral Caves, wome nur bi Ebbe ka go luege. E Felsklippe-Reihe mit Höhlene. Durch eini kame duure lauffe und kunnt denn e paar Meter witer ääne widr useme andere Loch uuse. Will d Fluet wäge unruhiger See ebbe hüt friener ko isch als normal (danggescheen) hännmr denn miesse d Schue uszieh und durchs Yskalte Wasser Waate. Dr Mägge het dr Grossi Ries gspielt und ich binem ufe Buggel gsässe, wasi also schono sehr gschetzt ha (Leue göhn  nid gärn ins Wasser, Kräbsi aber scho...:-) schint no wohr z sy... )